Bed & Breakfast in Hatfield - Hatfield Akkommodasie.
Bed & Ontbyt in Hatfield
Adres: 1265 Arcadia Street, Hatfield, Pretoria, Gauteng, South Africa
Kontak : Desiree Pieters
Faks : +27-12-3625387
Sel : +27-83-4472066
Ons is naby die middestad en woelige Hatfield is slegs 10 minute se stap weg.
Hier kan u al u nodigste inkopies doen. Hier is kroeë, klubs, restaurante en 'n groot verskeidenheid van winkels en 'n bioskoop.
Ons nuutgeboude en gerestoureerde kamers is modern, ruim en gerieflik. Al die kamers op die eerste vloer kyk uit op die boomtoppe met die gekwetter van besige voëls om u soggens wakker te maak. Ons nuwe kamers is pragtig versier met 'n Afrika-tema. Al die kamers het 'n eie ingang, sommige na 'n stoep om soggens te gaan rook.
Daar is 'n tuin net vir ons gaste met uitsig na die swembad.
Beskutte parkering is agter afstandbeheerde elektroniese hekke waarvan u, u eie afstand-beheerder sal ontvang. 'n Uitgebreide alarmsisteem is ge-aktiveer en is dwarsdeur die dag beman.
Die slaapkamers, met eie badkamers is ontwerp vir die beste klimaatgebruik. Hulle is ruim, sonnig en lugtig, maar het ook plafon-waaiers vir daardie warm somerdae. Die kamers het konings-grootte beddens of enkelbeddens wat ook as 'n koning-grootte bed opgemaak kan word. Daar is 'n aparte bad en stort in elke badkamer. Werkspasie is beskikbaar, óf as 'n groot tafel, óf as 'n werksblad teen die muur. Al die kamers het 'n eie sitplek. Die kamers bied enkel- of dubbelverblyf. Ons grootste kamer kan ook ekstra beddens vir kinders neem.
In die kamers is ook: DSTV, draadlose internet-koppeling, horlosie-radios, haardroërs, koffie/teemaak-geriewe, mini-yskas, mini-hifi met DVD en 'n elektroniese kluis.
Wasgoeddiens op versoek.
Pendeldiens na die lughawe kan gereël word. Ons kan ook reël vir huur van 'n motor.
Ons is baie naby aan Pretoria se Universiteit en die Urologiese Hospitaal en die CSIR.
Bed & Breakfast in Hatfield is die ideale verblyf vir beide die sakeman of die toevallige besoeker.
Universiteit van Pretoria, Hoë Prestasiesentrum en L C de Vlliers Stadion by UP, Pretoria Botaniesetuin, Uniegebou, CSIR, Die meeste Ambassades en Konsulate, Loftus Versveld, Kunsgallerye, Museums, Urologiese Hospitaal, Muelmed & Little Company of Mary, DSG, Girls High, Boys High, Meisies Hoër en Seuns Hoër.
Aanwysings na Bed & Breakfast in Hatfield
Vanaf Johannesburg neem die M1 na Pretoria/Polokwane
Halfpad na Pretoria neem die Polokwane (Pretoria Oos) se afdraai (N1 Noord)).
By die N4-aansluiting, neem die N4 afdraai, rigting Pretoria (Bly in die linkerbaan).
Hierdie afdraai word Pretoriusstraat. Daar is 'n spoedlokval aan die einde van de snelweg. Hou asseblief by die snelheidsperke.
By die eerste verkeerslig, draai links in Gordon (later Duncan) straat. Ry oor Schoemanstraat en die treinbrug en draai dan links by die eerste geleentheid in Parkstraat. Draai dan weer links by die volgende straat, Glynnstraat en die volgende straat is Arcadiastraat.
Ons is in die middel van die blok aan die regterkant, nommer 1265. Sien u daar.
Luxury (Slaap 2) x 5
Self Catering (Slaap 4) x 4
single (Slaap 2) x 5
30317 besigtings sedert 27 Jun, 2008.
Laas opgedateer op 22 Nov, 2019.
Bed & Breakfast in Hatfield verskyn in die volgende afdelings:
Hatfield Bed & Ontbyt Akkommodasie • Hatfield Gastehuis Akkommodasie • Pretoria Bed & Ontbyt Akkommodasie • Pretoria Gastehuis Akkommodasie
Bed & Breakfast in Hatfield - Hatfield Bed & Ontbyt Akkommodasie